## Naredba o zabrani uvoza u Republiku Hrvatsku i provoza preko područja Republike Hrvatske peradi i proizvoda od peradi iz pojedinih zemalja članica EU radi sprječavanja unošenja influence ptica

### NN 109/2007 (24.10.2007.), Naredba o zabrani uvoza u Republiku Hrvatsku i provoza preko područja Republike Hrvatske peradi i proizvoda od peradi iz pojedinih zemalja članica EU radi sprječavanja unošenja influence ptica

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

**3197**

Na temelju članka 11. stavka 1. točke 25. Zakona o veterinarstvu (»Narodne
novine«, broj 41/07.), ministar poljoprivrede, šumarstva i vodnoga gospodarstva
donosi

## NAREDBU

### O ZABRANI UVOZA U REPUBLIKU HRVATSKU I PROVOZA PREKO PODRUČJA REPUBLIKE HRVATSKE PERADI I PROIZVODA OD PERADI IZ POJEDINIH ZEMALJA ČLANICA EU RADI SPRJEČAVANJA UNOŠENJA INFLUENCE PTICA

I.

Radi sprječavanja unošenja influence ptica zabranjuje se uvoz u Republiku
Hrvatsku i provoz preko područja Republike Hrvatske pošiljaka:
a) žive peradi, bezgrebenki (kivi, emu, nandu i noj), uzgojene i divlje pernate
divljači i prije nespomenutih živih ptica, uključujući ptice u pratnji njihovih
vlasnika (ptice kućni ljubimci);
b) jednodnevne peradi;
c) rasplodnih i konzumnih jaja;
d) sjemena peradi, bezgrebenki i pernate divljači;
e) svježeg i smrznutog mesa peradi, bezgrebenki i pernate div­ljači;
f) proizvoda od mesa peradi, bezgrebenki i pernate divljači koji nisu obrađeni
na način koji bi sa sigurnošću uništio virus influence ptica;
g) proizvoda životinjskog podrijetla (od ptica) namijenjenih hranidbi životinja,
za industrijsku uporabu ili uporabu u poljodjelstvu;
h) netretiranih lovačkih trofeja od bilo kojih ptica i netretirano perje ili
dijelove perja;
podrijetlom iz:
**Bugarske**: županije VIDIN, MONTANA, VRATSA, PLEVEN, VELIKO TARNOVO (područje
sjeverno od autoceste E 771), RUSSE, RAZGRAD, SILISTRA, DOBRICH, VARNA, BURGAS;
**Njemačke:***– Područja visokog rizika:*Administrativna jedinica ERLANGEN- HÖCHSTAD: Birkach, Höchstadt A.D. Aisch,
Lonnerstadt, Mühlhausen, Vestenbergsgreuth, Wachenroth;
Administrativna jedinica NEUSTADT A.D. AISCH: Burghaslach, Dachsbach,
Gutenstetten, Markt Taschendorf, Münchsteinach, Uehlfeld;
Administrativna jedinica BAMBERG: Burgebrach, Burgwindheim, Pommersfelden,
Schlüsselfeld;
Administrativna jedinica SCHWANDORF: Bodenwöhr, Boden­wöhrer Forst, Bruck in der
Oberpfalz, Einsiedler und Walderbacher Forst, Maxhütte-Haidhof, Neunburg Vorm
Wald, Neukirchen-Balbini, Nittenau, Östl. Neubäuer Forst, Schwandorf,
Schwarzenfeld, Steinberg, Teublitz, Wackersdorf;
Administrativna jedinica REGENSBURG: Altenthann, Bernhardswald, Regenstauf;
Administrativna jedinica CHAM: Reichenbach, Roding, Wald, Walderbach, Zell.
*– Područja niskog rizika:*Administrativna jedinica ERLANGEN- HÖCHSTAD: Adelsdorf, Birkach, Gremsdorf,
Höchstadt A.D. Aisch, Lonnerstadt, Mühlhausen, Vestenbergsgreuth, Wachenroth,
Weisendorf;
Administrativna jedinica NEUSTADT A.D. AISCH: Baudenbach, Burghaslach,
Dachsbach, Gerhardshofen, Gutenstetten, Markt Taschendorf, Münchsteinach,
Scheinfeld, Uehlfeld; Administrativna jedinica BAMBERG: Burgebrach,
Burgwindheim, Pommersfelden, Schlüsselfeld, Steinachsrangen:
Administrativna jedinica KITZINGEN: Geiselwind;
Administrativna jedinica SCHWANDORF: Bodenwöhr, Boden­wöhrer Forst, Bruck in der
Oberpfalz, Einsiedler und Walderbacher Forst, Maxhütte-Haidhof, Neunburg Vorm
Wald, Neukirchen-Balbini, Nittenau, Östl. Neubäuer Forst, Schwandorf,
Schwarzenfeld, Schwarzhofen, Steinberg, Teublitz, Wackersdorf;
Administrativna jedinica REGENSBURG: Altenthann, Bernhardswald, Brennberg,
Regenstauf;
Administrativna jedinica CHAM: Falkenstein, Reichenbach, Roding, Wald,
Walderbach, Zell.

II.

Zabrana iz točke I. ove Naredbe ne odnosi se na pošiljke:
c) hermetički zatvorenih toplinski obrađenih konzervi od me­sa peradi, i pernate
divljači koje su tijekom proizvodnje bile pod­vrg­nute obradi sa Fo vrijednosti
3 i više, odnosno trajne konzerve;
d) toplinski obrađenih proizvoda gdje je za vrijeme obrade postignuta
temperatura od najmanje 70°C u središtu proizvoda;
e) proizvoda od jaja koja su prije ili tijekom proizvodnje podvrg­nuta
toplinskoj obradi sušenja u proizvodnji jaja u prahu, pasterizacije ili
sterilizacije;
f) perja ili dijelova perja za koje se na popratnim dokumentima potvrđuje da su
tretirani vrućom parom ili nekom drugom metodom koja osigurava da se tom
pošiljkom ne mogu prenijeti patogeni uzročnici.

III.

Zabrana iz točke I. ove Naredbe ne odnosi se na pošiljke koje potječu iz zemalja
ili područja zemalja slobodnih od influence ptica, a provoze se preko područja
navedenih u točki I. glavnim cestovnim i željezničkim prometnicama.

IV.

Danom stupanja na snagu ove Naredbe prestaje važiti Naredba o zabrani uvoza u
Republiku Hrvatsku i provoza preko područja Republike Hrvatska peradi i
proizvoda od peradi iz pojedinih zemalja članica EU radi sprječavanja unošenja
influence ptica (»Narodne novine«, br. 93/07).

V.

Ova Naredba stupa na snagu odmah.

Klasa: 011-02/07-01/94
Urbroj: 525-01-07-01
Zagreb, 15. listopada 2007.

Ministar
**Petar Čobanković**, v. r.

Naredba, NN 109/2007-3197
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)